kardosdrur/scandi-wiki huggingface dataset:
Didier Zokora

Alain Didier Zokora-Déguy (født 14. december 1980 i Abidjan, Elfenbenskysten) er en ivoriansk fodboldspiller, der spiller som defensiv midtbane, senest hos den tyrkiske Süperlig-klub Trabzonspor. Lige nu er han kontraktløs. Tidligere har han optrådt for belgiske Racing Genk, franske Saint-Étienne, spanske Sevilla samt Tottenham Hotspur fra England.

Landshold 
Zokora har (pr. 16. juni 2013) spillet 115 kampe og scoret ét mål for Elfenbenskystens landshold, som han debuterede for i år 2000. Han har repræsenteret sit land ved VM i 2006 og VM i 2010, samt ved Africa Cup of Nations i både 2006, 2008 og 2010.

Referencer

Eksterne henvisninger 
 Didier Zokora  på sevillafc.es
 Didier Zokora  på soccerbase.com
 Didier Zokora  på fifa.com

Fodboldspillere fra Elfenbenskysten
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra KRC Genk
Fodboldspillere fra AS Saint-Étienne
Fodboldspillere fra Tottenham Hotspur F.C.
Fodboldspillere fra Sevilla FC
Gervinho

Gervais Yao Kouassi (normalt bare kendt som Gervinho) (født 27. maj 1987 i Ányama, Elfenbenskysten) er en ivoriansk fodboldspiller, som spiller for den kinesiske klub Hebei China Fortune. Tidligere har han optrådt for AS Roma, Arsenal F.C., KSK Beveren samt for Le Mans UC72 og Lille OSC.

Landshold 
Gervinho har (pr. marts 2018) spillet 80 kampe og scoret 22 mål for Elfenbenskystens landshold, som han debuterede for i 2007. Han har repræsenteret sit land ved OL i Beijing 2008, ved VM i 2010 i Sydafrika samt ved Africa Cup of Nations i både 2008 og 2010.

Eksterne henvisninger 

Fodboldspillere fra Elfenbenskysten
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Le Mans UC72
Fodboldspillere fra Lille OSC
Fodboldspillere fra Arsenal F.C.
Fodboldspillere fra AS Roma
Joe Chambers

Joseph "Joe" Arthur Chambers (født 25. juni 1942 i Stoneacre, Virginia, USA) er en amerikansk jazztrommeslager, pianist og komponist.

Chambers studerede musikteori på Philadelphia Conservatory, medens han spillede som freelancetrommeslager for forskellige grupper og solister.

Han fik sit gennembrud med Eric Dolphy og Freddie Hubbard. Han var en af de mest benyttede sessiontrommeslagere på Blue Note-pladeselskabet, bl.a. for vibrafonisten Bobby Hutcherson, Wayne Shorter, Andrew Hill og Freddie Hubbard. Han var også med i Max Roachs percussiongruppe Mboom, en gruppe med udelukkende percussioninstrumenter, der spillede musik med indslag af jazz, shuffle, calypso og avantgarde og indspillede tre album.

Chambers spiller endvidere vibrafon, marimba og klaver og har gjort det i sine egne grupper. Han har lavet en stribe soloplader og er stadig aktiv både som sessiontrommeslager og percussionist.

Diskografi 

 The Almoravid (1974) 
 New World (1976)
 Double Exposure (1978) 
 Punjab (1979) - solo klaver
 Chamber Music (1979) 
 New York Concerto (1981)
 Phantom of the City (1991) 
 Isla Verde Joe Chanmbers med Trio Dejaiz (1995)
 Mirrors (1998) 
 Urban Grooves (2002) 
 The Outlaw (2006) 
 Horace to the Max (2010) 
 Moving Pictures Orchestra - live at Dizzy´s Club (2012)
 Landscapes (2016) 
 Samba de Maracatu (2021)
 Dance Kobina  (2023)

Eksterne henvisninger
 
Biografi mm på drummerworld

Jazztrommeslagere fra USA
Jazzpianister fra USA
Jazzkomponister fra USA
Trommeslagere fra USA
Västgötaspids

Den svenske vallhund, eller västgötaspids, er en hunderace. Man mener at den opstod under vikingetiden for over 1000 år siden. Den er kendt som "vikinge-hunden" og blev brugt som kvæghund, til at fange skadedyr (såsom rotter) og til at vogte hjemmet. Vallhunden blev også kaldt "vikingernes lille kvæghund".

Beskrivelse 

Udseende
Vallhunden er en kraftfuld, frygtløs, vagtsom, energisk, årvågen, intelligent, venlig og sund lille hunderace der har en tendens til at gø og snappe. Den egner sig til mange aktiviteter, såsom at vogte dyr eller agility.

Størrelse og vægt
Højden for disse små hunde er 31,25-33,75 cm for hanner og 28,75-31,25 cm for hunner. De bør være stærke for deres størrelse og have en muskuløs krop. De kan veje alt fra 9-16 kg. Nogle vallhunde anses for at være lidt buttede, men for deres race er de det som regel ikke. Selvfølgelig kan en vallhund blive overvægtig, ligesom alle andre hunde kan, men mange af disse hunde har det med at se rundere ud end de egentlig er.

Farve og pels
Hundens pels bør være medium i længden, og lidt grov. Den yderste pels er tæt, og underpelsen er blød og tyk. Pelsen er kort på hovedet og på benene, mens den er lidt længere på halsen, brystet og bagsiden af bagbenene.

Temperament
Denne race er en glimrende selskabshund og kan også bruges til at vogte dyr og ratting (sport hvor hunde jagter 'rotter'). De elsker opmærksomhed fra mennesker og er meget hengivne overfor deres ejere. De er nogle klovne og kan nogle gange vise sig lidt frem. Vallhunden er lydhør og ligevægtig med de fleste mennesker, men de kan være vagtsomme over for fremmede og bør trænes og socialiseres ordenligt som hvalpe for at undgå overbeskyttende adfærd som voksne. De vil gøre alt for at beskytte hjemmet, også selvom de er alt for små til opgaven.

Historie 
Vallhunden minder meget om hunderacen Pembroke Welsh Corgi, selvom det ikke vides om de to racer er beslægtede. Det er muligt at vallhundens forfædre måske er blevet transporteret af vikinger enten til eller fra Storbritannien.
Vallhunden – vallhund betyder hyrdehund – er en hund med mange talenter, såsom kvægdriver, vagthund, rottefanger eller alsidig hjælper på en gård. Vallhunden er et mere og mere almindeligt syn ved europæiske udstillinger

Genopståen
I 1942 var vallhunden næsten uddød fordi den kun ville parre sig med sine egne forældre, indtil Grev Björn von Rosen or Hr. Karl-Gustaf Zettersten, begge fra Sverige, begyndte at lede efter hunde der kunne holde racen i live ved at dræbe forældrene og derved tvinge hundende til at parre sig med andre hunde. Som resultat blev vallhunden optaget i den Svenske Kennel Klub i 1948. Racen betegnes stadig som temmelig sjælden.

Eksterne henvisninger 
 Dansk Kennel Klub (pdf) 
 Swedish Vallhund Club of America
 United Kennel Club 
 American Kennel Club 
 Dansk Vestgötaspids Klub

Spidshunde
Hunderacer fra Sverige
Stephen Paulus

Stephen Paulus (24. august 1949 i Summit, New Jersey, USA - 19. oktober 2014) var en amerikansk komponist.

Paulus flyttede som lille med sin familie til Minnesota, hvor han senere studerede komposition på University of Minnesota.

Han var bedst kendt for sine operaer og korværker. Han har skrevet over 350 værker, bl.a. to symfonier, 2 sinfoniettas, og orkesterværker. Paulus komponerer i tonal melodisk romantisk stil. Han har skrevet mange bestillingsværker for kor til bl.a. Atlanta Symfoniorkester.

Udvalgte værker 

 Symfoni i Tre Satser (nr. 1) "Soliloquy" (1986) - for orkester
 Symfoni nr. 2 (1989) - for strygeorkester
 Sinfonietta (r. 1 (1991) - for orkester
 Manhattan Sinfonietta (nr. 2) (1995) - for orkester
 2 Klaverkoncerter (2002, 2005) - nr. 1 for klaver og orkester, og nr. 2 for klaver og  koncertorkester
 3 Violinkoncerter (1987, 1992, 2012) - for violin og orkester
 "Jordbryder overture" (1987) - for orkester
 Koncertante (1989) - for orkester 
 "Nattetale" (1989) - for baryton og orkester
 "Gade Musik" (1990) - for orkester

Eksterne henvisningerr 
  om Stephen Paulus på www.musicweb-international.com 

Komponister fra USA
Personer fra New Jersey
Bakkens Hvile

Bakkens Hvile er den sidste overlevende sangerindepavillon på Dyrehavsbakken åbnet 1877 af Johannes L. Andersen også kaldet "Jøde Andersen" (1830-1924). I 1936 købte Hugo Stefansen Bakkens Hvile af Brødrene Stefansen, som blev moderniseret. I 1977 trådte Hugo Stefansen datter og svigersøn Lilian og Jørn Matzen til og reddede den fra nedrivning.

Bakkens Hvile er den ældste forretning på Dyrehavsbakken og den eneste syngepigepavillon tilbage i verden. Bakkens Hvile bestyres i dag af Dot Wessman, som også selv svinger skørterne på scenen som bakkesangerinde. 

På Bakkens Hvile underholder Bakkesangerinderne med romantiske, tidsaktuelle og pikante viser som Smedens vise og Gå med i lunden. På Bakkens Hvile blev Køb blomster, køb blomster sunget første gang i 1927, og den har stået på repertoiret hver eneste sæson. Kendte bakkesangerinder som Inger-Lise Gaarde og Cleo har været med til at holde traditionen i hævd.

Bakkesangerinder, eller Syngepigerne på Bakken som de også kaldes, fik LO's kulturpris 1995,

Bakkesangerinder 2017 
 Lone Jensen
 Tina Grunwald
 Sara Gadborg
 Hanna Henriksen
 Dot Wessman

Referencer

Eksterne henvisninger 
Officelt websted 

Etableret i 1877
Hvile
Nis (drengenavn)



Nis er et drengenavn,  der stammer fra Sønderjylland, hvor det er en forkortelse af navnet Niels/Nils. Det findes også i stavemåden Niss. 825 danskere havde et af disse navne i 2013 ifølge Danmarks Statistik.

Kendte personer med navnet 
Nis Bank-Mikkelsen, dansk skuespiller.
Nis Boesdal, dansk forfatter og radiovært. 
Nis Albrecht Johannsen, nordfrisisk forfatter.
Nis P. Jørgensen, dansk musiker.
Nis Petersen, dansk forfatter.

Andre anvendelser 
Nis Puk bruges undertiden som betegnelse for en gårdnisse i Sønderjylland.

Noter

Kilder 

Drengenavne
Avokado (frugt)

Avocadoplanten dyrkes for sine spiselige frugter, der bærer samme navn som planten. Avocadofrugten er vitaminrig (især B-, E- og K-vitamin) og har et markant højere fedtindhold end de fleste andre frugter, hovedsageligt monoumættet fedt. Frugten har en hård, mørkegrøn overflade som er fuldstændig uspiselig – den er endda dokumenteret dødeligt giftig for en række dyr. Indeni avocadofrugten er der et blødt frugtkød der kan være hvidt, gult eller lysegrønt, og som smager mildt og smøragtigt. Inderst i avocadoen er der en sten, der ligesom skallen er uspiselig.

Stenfrugter

ml:അവ്കാഡൊ
ta:வெண்ணெய் பழம்
Upernaviarsuk

Upernaviarsuk forsøgsstation er Grønlands Selvstyres forsøgsgård og skole for landbrugserhvervet i Grønland. Stationen ligger ca. 7 km øst for Qaqortoq, og kan nås med båd.

Forsøg 

Der arbejdes med landbrugsforsøg og -undervisning i et sub- til lavarktisk område. Indenfor husdyravlen er det den økonomisk vigtige fåreavl arbejdet koncentrerer sig om. Der arbejdes med udvikling af systematisk fåreavl, herunder det islandske fåreavlsprogram "Fjarvis" samt gennem fodringsforsøg. 

Der er endvidere et mindre kvæg- og hestehold på stationen, primært til undervisning. Indenfor planteavlsområdet er der forsøg med græssorter til hø og ensilage, samt forsøg med enårige foderafgrøder som rug, byg og havre samt rajgræs, tomater og kålarter. Der er endvidere forsøg og dyrkning af grønsager og havebrug i stationens gartneri og planteskole: stauder, buske og træer til anlæg.

Skolen 

Landbrugsskolen i Upernaviarsuk har 16 elever (efteråret 2008), eleverne er i hold på 3-7 elever på stationen af gangen mens resten er i praktik på gårde i Grønland, Island og Norge. Der er en stab i Upernaviarsuk på 4 personer i alt: en landbrugslærer/bestyrer, en driftsleder, en kok og en gartner.

Referencer 

Uddannelsesinstitutioner i Danmark
Offentlige institutioner i Grønland
Kujalleq Kommune
Champ-de-Mars

Champ-de-Mars (fransk for Marsmarken) er en stor offentlig park i 7. arrondissement i Paris, mellem Eiffeltårnet og École militaire.

Navnet er hentet fra Marsmarken i Rom, som er opkaldt efter krigsguden Mars fordi der foregik militærøvelser dér.

Champ-de-Mars var stedet for en massakre under den franske revolution, den 17. juli 1791. Mange mennesker var samlet for at undertegne et opråb der ville afskaffe kongedømmet og erklære Frankrig for republik. General La Fayette gav da ordre til at angribe en folkemængde som havde samlet sig, og 50 mennesker blev dræbt og flere hundrede sårede.

Området har vært brugt til et stort antal verdensudstillinger og andre internationale udstillinger.

Champ-de-Mars er også navnet på en nedlagt metrostation ved Champ-de-Mars.

Eksterne henvisninger 

Haveanlæg i Paris
7. arrondissement
Quentovic

Quentovic (dannet af Quentia, det latinske navn for floden Canche, og vicus) var en handelsplads i Frankrig under Frankerriget beliggende på den sydlige bred af den flod, stedet fik navn efter, og et vigtigt møntsted. Den var beliggende på den sydlige bred af Canche, neden for Montreuil-sur-Mer.

Quentovic opstod allerede i 600-tallet og havde sin blomstringstid omkring 700-850.

Stedet spillede en rolle for handel og udmøntning, men havde tillige en vis fremstilling af lertøj, tekstiler, ben-, horn-, glas- og metalvarer.

I 842 blev Quentovic plyndret af vikinger, men stedet overlevede og mistede først betydning efter, at kongerne mistede magt fra omkring år 900 og muligvis i forbindelse med opkomsten af Montreuil.

Placering 
I 2004, lykkedes det for første gang at lokalisere ruiner ved La Calotterie, mellem Montreuil-sur-Mer og Étaples-sur-Mer, på mont de Beck, Visemaretz.

Noter

Litteratur 

 Jørgen Jensen: Danmarks Oldtid. Yngre Jernalder og Vikingetid 400 e.Kr. - 1050 e.Kr.; Gyldendal, Viborg 2004; 
 Stéphane Lebecq, Bruno Béthouart & Laurent Versype: Quentovic. Environnement, archéologie, histoire; 2006.

Eksterne henvisninger 

 David Hill, David Barrett, Keith Maude, Julia Warburton & Margaret Worthington: "Quentovic defined" (Antiquity 64 (1990); s. 51-58)  (engelsk)
 Adriaan Verhulst: The Rise of Cities in North-West Europe; Cambridge University Press 1999;  (engelsk)
 Det arkæolgiske museum Quentovic
 Mønter fra Quentovic
 Dyr fundet i Quentovic

Frankrigs historie
Frankrig i middelalderen
Hypnerotomachia Poliphili

Hypnerotomachia Poliphili (af Græsk hypnos, ‘søvn’, eros, ‘elskov’, and mache, ‘at kæmpe’) er en kærlighedsroman, angiveligt skrevet af Francesco Colonna og et berømt eksempel på den tidlige trykkekunst. Den blev publiceret første gang i Venedig i 1499 af Aldus Manutius med illustrationer i træsnit i en tidlig Renæssance stil. Hypnerotomachia Poliphili præsenterer en mystisk fabel, hvor Poliphilo søger sin elskede Polia gennem et drømmeagtigt landskab og til sidst bliver forenet med hende ved Venus' springvand/fontæne.

Eksterne henvisninger 

Romaner
Refsvindinge

Refsvindinge er en by på Fyn med , beliggende 3 km nord for Ørbæk, 27 km sydøst for Odense og 9 km sydvest for Nyborg. Byen hører til Nyborg Kommune og ligger i Region Syddanmark.

Refsvindinge hører til Refsvindinge Sogn, og Refsvindinge Kirke ligger i byen. 2 km nord for byen ligger herregården Juulskov.

Faciliteter 
Refsvindinge Friskole blev oprettet i 1865 i Vindinge, men flyttet til Rosilde og derefter til Refsvindinge, hvor bygningerne er opført i 1902 og senere ombygget og udvidet. Skolen har ca. 185 elever fra børnehaveklasse til 9. klasse samt SFO.

Refsvindinge Forsamlingshus blev indviet i 1889. Det er siden udvidet tre gange og kan nu huse 150 mennesker.

Historie 
Knud Urne til Juulskov og hans hustru stiftede et hospital, der blev oprettet i 1725 efter deres død med et hus ved kirken til 4 fattige, 2 mænd og 2 kvinder.

Jernbanen 
Refsvindinge havde station på Ringe-Nyborg Banen (1897-1962). Stationsbygningen er bevaret på Stationsvænget 5.

Bryggeriet 
Godt 1 km nordøst for byen ligger Bryggeriet Refsvindinge. Bryggeriet har i mange år været hjemsted for Kildemose Festival, en non-profit musikfestival.

Noter 

Byer i Nyborg Kommune
Historisk europæisk kampkunst

Historisk europæisk kampkunst, på engelsk kendt som Historical European martial arts, forkortet HEMA.

Sporten udøves primært på hobbyplan, men der arrangeres også egentlige konkurrencer. Den hollandske HEMA-udøver og -instruktør Arne Koets er blandt de personer, der internationalt har bidraget til udbredelsen af HEMA.

Historisk 
Den ældst bevarede fægtebog (fechtbuch) der er bevaret fra Europa stammer fra Tyskland omkring år 1290. Manualerne tæller bl.a. Codex Wallerstein, Cod. 44 A 8 og Hans Talhoffers forskellige manuskripter, samt Royal Armouries Ms. I.33 fra omkring 1300 og Fior di Battaglia af Fiore dei Liberi fra før 1409.

Våben 
Der trænes ikke med historiske våben, men med efterligninger der er modificerede, således at våbnet nedsætter risikoen for skader. De mest populære træningsvåben der trænes med er langsværd samt sværd og buckler (et lille skjold). Andre våben der er ses i HEMA er sabel, messer, stav, og kårde. Der trænes typisk med modificerede sværd af stål, sværd lavet af nylon eller træ. Den bedste realisme nås umiddelbart med stålvåben, da de opfører sig markant anderledes i forhold til træningsvåben i andre materialer.

Praksis 
HEMA-udøvere studerer fægtemanualer, hvoraf den ældste stammer fra omkring år 1300. Udøverne tester så disse teknikker og forsøger derved at genskabe sværdkamp som det foregik i en bestemt periode. Dette leder indimellem til forskellige tolkninger fra forskellige grupper, men der er dog en konsensus inden for de mere veldokumenterede stilarter.

Træningen består ofte af teknisk træning samt af sparring, der er en vigtig del af træningen. Sikkerhedsudstyr er ikke standardiseret, men de fleste udøvere anvender 1600 Newton fægtemasker, som brugt i moderne olympisk fægtning. Derudover beskyttelses handsker (Lacrossehandsker er meget udbredte) samt torsobeskyttelse i form af en fægtemesterjakke, gambesson eller rustning. Andet udstyr der ofte benyttes er albue- og knæbeskyttere samt skinnebensbeskyttere. Se YouTube-klip der demonstrerer en simuleret kamp med sværd.

Referencer 

Kampsport
Frørup (Nyborg Kommune)

Frørup er en by på Østfyn med , beliggende 4 km sydøst for Ørbæk, 24 km nord for Svendborg og 13 km syd for Nyborg. Byen hører til Nyborg Kommune og ligger i Region Syddanmark. I 1970-2006 hørte byen til Ørbæk Kommune.

Frørup hører til Frørup Sogn. Frørup Kirke ligger i byen.

Faciliteter 
 Frørup har en afdeling af 4kløverskolen i Ørbæk. Afdelingen har 129 elever, fordelt på 0.-6. klassetrin. Derefter skal eleverne tage 7.-9. klasse i Ørbæk.
 Frørup Forsamlingshus har en stor sal til 100 mennesker og en lille til 30.
 Frørup har et landsbyråd, der arbejder med forskønnelse af byen og samarbejder med landsbyrådene i Tårup og Kogsbølle, bl.a. om hjemmeside. Frørup blev Årets Landsby i Nyborg Kommune i 2014.
 Frørup Andelskasse er et selvstændigt pengeinstitut, der er stiftet i 1919 og har hjemsted i Frørup.

Historie 

Frørup er nævnt i Kong Valdemars Jordebog fra 1231 med navnet Frøthorp, som sættes i forbindelse med den nordiske gud Frø eller Frej.

Regissekilde 
1 km sydvest for Frørup ligger Regissekilde, som folk valfartede til i den katolske tid. Kirken havde som valfartskirke store indtægter på salg af kildevand, og den blev udvidet til at være ret stor i forhold til landsbyens størrelse. Omkring kilden opstod der i 1500-tallet et marked, som udartede og til sidst blev forbudt. I 1903 blev kilden restaureret af lokale mænd.

Stationsbyen 
I 1899 beskrives Frørup således: "Frørup (1231: Frøthorp) med Kirke, Præstegd., 2 Skoler, hvoraf den ene, „Frederikshøj Skole", paa Frørup Mark, Missionshus (opf. 1896), Forsamlingshus (opf. 1889), Andelsmejeri (Kildeborg), Jærnbane-, Telegraf- og Telefonstation;"
 
Frørup havde jernbanestation på Svendborg-Nyborg Banen (1897-1964). Stationen lå 1 km øst for byen. Stationsbygningen er bevaret på Kildevænget 2.

Målebordsbladet fra 1900-tallet viser desuden savværk og bageri. Mejeriet lå ½ km øst for stationen.

Genforeningssten 
På det gamle bystævne i et anlæg, hvor Kogsbøllevej munder ud i Frørup Byvej, står en sten der blev afsløret 9. juli 1920 til minde om Genforeningen i 1920.

Noter

Eksterne kilder/henvisninger 

 Tårupportalen: Om Frørup 
 SDFE kortviser: Høje målebordsblade 1842-1899 og lave målebordsblade 1901-1971 

Byer i Nyborg Kommune
Byer og bydele med genforeningssten
Svindinge

Svindinge er en landsby på Fyn med . Svindinge ligger i Svindinge Sogn  fem kilometer syd for Ørbæk, 15 kilometer syd for Nyborg og 30 kilometer sydøst for Odense.

Byen tilhører Nyborg Kommune i Region Syddanmark.

Byen rummer en del foreninger til fremme for Svindinge og flere fritidsinteresser.

Svindinge Kirke, som er en af landets to renæssancelandsbykirker, ligger i byen og spiller en rolle i sagnet om Hesselagerstenen.

Historie 

Herregården Glorup havde sidst i 1500-tallet samlet hele byen ved at køb og mageskifter, og dette ejerskab varede til ind i 1800-tallet.

Omkring 1870 omtales byen: "Svindinge med Kirke, Præstegaard, Skole og Kro".

Omkring 1900 omtales byen: "Svindinge (1376: Svinninge, 1462: Swinninghe), ved Landevejen, med Kirke, Præstegd., Skole, Forskole, Stiftelse, ved Vejen til Glorup (opf. 1852 af Grev Moltke-Hvitfeldt for 6 Personer eller Familier, fortrinsvis fra Stamhuset Moltkenborg), Forsamlingshus (opf. 1893 ved samme Vej), Andelsmejeri, Købmandsforretninger, Lægebolig og Telefonstation".

Glorup indgår i Danmarks kulturkanon i kategorien arkitektur og ligger øst for byen mellem Svindinge og Langå.

Eksterne henvisninger 
Svindinge hjemmeside

Kilder 

Byer i Nyborg Kommune
Tårup (Nyborg Kommune)

Tårup er en landsby på Fyn med . Tårup er beliggende i Frørup Sogn – Taarup Sogn fire kilometer øst for Frørup, 10 kilometer syd for Nyborg og 33 kilometer sydøst for Odense. Tårup er beliggende i Nyborg Kommune, der er en del af Region Syddanmark. Du kan læse meget mere om livet i Tårup på https://www.taarupportalen.dk

Taarup Kirke ligger i landsbyen.

Kilder 

Byer i Nyborg Kommune
Sacrifice (wrestling)

Sacrifice er et pay-per-view-show inden for wrestling, produceret af Total Nonstop Action Wrestling (TNA). Det er ét af organisationens månedlige shows og er blevet afholdt i maj siden 2006. I 2005 blev showet afholdt i august. TNA's Sacrifice har traditionelt været det show, hvor de sidste kampe i forskellige turneringer er blevet afholdt. I 2005 vandt Samoa Joe eksempelvis over A.J. Styles i finalen i Super X Cup, og året efter fandt finalen ved World X Cup sted ved Sacrifice.

Resultater

2010 

Sacrifice 2010 fandt sted d. 16. maj 2010 fra TNA Impact! Zone i Orlando, Florida.

 Motor City Machineguns (Alex Shelley og Chris Sabin) besejrede Beer Money, Inc. (James Storm og Robert Roode) og Team 3D (Brother Devon og Brother Ray) i en Three-way Tag Team Match 
 TNA Global Championship: Rob Terry besejrede Orlando Jordan
 TNA X Division Championship: Douglas Williams besejrede Kazarian 
 TNA Women's Knockout Championship: Madison Rayne besejrede Tara	
 TNA World Tag Team Championship: The Band (Kevin Nash og Scott Hall) besejrede Ink Inc. (Jesse Neal og Shannon Moore)
 Abyss besejrede Desmond Wolfe (med Chelsea)
 Jeff Hardy besejrede Mr. Anderson
 Sting besejrede Jeff Jarrett
 TNA World Heavyweight Championship: Rob Van Dam besejrede A.J. Styles

2011 

Sacrifice 2011 fandt sted d. 15. maj 2010 fra TNA Impact! Zone i Orlando, Florida.

 Mexican America (Hernandez og Anarquia) (med Sarita og Rosita) besejrede Ink Inc. (Jesse Neal og Shannon Moore)
 Brian Kendrick besejrede Robbie E (med Cookie)
 TNA Women's Knockout Championship: Mickie James (c) besejrede Madison Rayne
 TNA X Division Championship: Kazarian besejrede Max Buck
 Crimson besejrede Abyss
 TNA World Tag Team Championship: Beer Money, Inc. (Robert Roode og James Storm) besejrede Immortal (Matt Hardy og Chris Harris)
 Tommy Dreamer besejrede A.J. Styles i en no disqualification match
 Kurt Angle og Chyna besejrede Jeff Jarrett og Karen Jarrett
 TNA World Heavyweight Championship: Sting besejrede Rob Van Dam

Wrestling
Ellinge

Ellinge er en landsby på Fyn med . Ellinge er beliggende tre kilometer øst for Ferritslev, 12 kilometer vest for Nyborg og 19 kilometer sydøst for Odense. Landsbyen tilhører Nyborg Kommune og er beliggende i Region Syddanmark.

Den hører til Ellinge Sogn, og Ellinge Kirke ligger i landsbyen.

Kilder 

Byer i Nyborg Kommune
Skellerup

Skellerup er en landsby på Fyn med . Skellerup er beliggende ved Fynske Motorvej fire kilometer syd for Ullerslev, 11 kilometer vest for Nyborg og 22 kilometer øst for Odense. Byen tilhører Nyborg Kommune og er beliggende i Skellerup Sogn. Skellerup Kirke ligger i byen.

I 2016/17 fandt man en unik romersk møntskat på en mark ved byen kaldet Skellerupskatten.

Kilder 

Byer i Nyborg Kommune